Mogyasoteɛ

Sɛ Oxygyen nni obi mogya mu a, ɛno na yɛfrɛ no mogyasoteɛ  a Nglesi kasa mu, wɔfrɛ no Anemia anaa  anaemia. Deɛ ɛtaa de yei ba pa ara ne sɛ mogya mu mmoawa a wɔfrɛ wɔn red blood cells no so bɛte anaasɛ hemoglobin a ɛma mogya no yɛ kɔkɔɔ na ɛtumi ma mogya no di aforosane no so bɛte. Sɛ ɔhaw bi ba hemoglobin no mu nso a, ɛtumi de mogyasoteɛ( anaemia) ba.

Wɔnyaa din anaemia no firii Greek kasa  " av"  mu a ɛkyerɛ biribi dabi kabea. Ɛna afei (haima) a ɛkyerɛ sɛ mogya. Nti ne mmienu ka bom a, aseɛ kyerɛ sɛ mogya nni obi nipadua mu.  

 Nsɛnkyerɛnne 
Sɛ obi nya mogyasoteɛ( anaemia ) a, ahyaseɛ no deɛ, nsɛnkyerɛnne no nhyɛ da nna ne ho adi papa. Mmom, nkakrankakra na mogya a ɛwɔ nipadua no mu no rewe. Nsɛnkyerɛnne a ɛhyɛ aseɛ no bi ne ɔbrɛ, honamyaw, obi a ɔhome a ɛnhyɛ da nsi so, tipaeɛ, ɛne sɛ obi ntumi ntenetene n'apɔ mu yie. Sɛ yadeɛ no duru bunu mu a, ɛte sɛ deɛ nipa no rewu. Ampa nso, saa berɛ no, wɔanhwɛ no yie a ɔtumi hwere ne nkwa. Na'ni so tumi si no. Nsukɔm taa de no ntɛntɛm. Ansa na saa nsɛnkyerɛnne yi bɛyi ne ho adi no, na kyerɛ sɛ yadeɛ no adokoro nipa no ankasa. Deɛ ɛkɔfa anaemia no baeɛ no nso tumi ma yɛnya nsɛnkyerɛnne foforɔ. Ɛba obi ho a, ɛtumi kɔ ntɛm. Ɛtumi nso kyɛ yɛ hu pa ara. 

 Deɛ Ɛde Ba 
Deɛ ɛde mogyasoteɛ( anemia ) ba no bi ne sɛ mogya a ɛwɔ obi mu no so bɛte, mogya no mu mmoawa a wɔfrɛ wɔn red blood cells no so bɛte, deɛ ɛma mogya mu mmoa no so bɛte anaasɛ ɛrenyɛ adwuma ne nneɛma nketenkete bi a ɛkeka ho.Sɛ obi nso nya yafunu mu hyew sɛ ebia, wadi adeɛ bi a ne nipadua no mpɛ na ne yafunu mu hyehye no. Sɛ mogya nso tu obi a, ɛno nso tumi de  mogyasoteɛ ba. Sɛ nnuane nnuro bi te sɛ  iron, folate ne vitamin B12 , sintɔ nso tumi demogyasoteɛ ba. Yadeɛ a ɛtumi ka obi to hɔ biara nso tumi de mogyasoteɛ ba. Afei nso,  ɛtumi yɛ yadeɛ a  wɔde wo. Yɛwɔ nkorɔfoɔ bi wɔ hɔ a, bosome anaa deɛ ɛnnuru saa biara, wɔn mogya so te.  Yɛbɛtumi agyina red blood cells kɛseɛ so akyekyɛ anaemia mu. Yɛbɛtumi nso agyina hemoglobin a ɛwɔ mogya no mu no nso so akyekyɛ anaemia mu. Sɛ mmoawa a ɛwɔ mogya no mu no soso a, yɛfrɛ no macrocytic anemia; sɛ wɔnhyɛ da nsoso nso a, yɛfrɛ no normocytic anemia.

 Ne Nsɔano 
Esiane sɛ anaemia yadeɛ no ma ara na ɛrema ne ho so no nti, sika a wise afanan nyinaa hwere wɔ mogyasoteɛ nsɔano no ho afe biara no yɛ US sika ɔpepepem aduonu mmeɛnsa($ 23 billion). Deɛ wɔtumi de nnuro sɔ ano no yɛ deɛ iron zintɔ a ɛwɔ nipadua no mu no de ba. Akwan ahodoɔ a wɔfa so sɔ ano no gyina yadeɛ no kɔfabae so ne sɛdeɛ asi adokoro nipa no afa so. Wɔtumi de nnuane nnuro bi te sɛ vitamin B12 sɔ ano.  Wɔma ɔyarefoɔ no di nnuane a iron wɔ mu nso.

 Beaeɛ A Menyaa Mmoa Firiiɛ 

Nkyekyεmu:Nyarewa
Nkyekyεmu:Mogyasoteɛ